Daugavpils valstspilsētas pašvaldības domes lēmuma projekts

LĒMUMS

Daugavpilī

2024.gada \_\_\_\_\_\_\_\_\_\_\_\_\_\_ Nr.\_\_\_\_\_\_

**Par tiesībām piemērot nekustamā īpašuma nodokļa atvieglojumu**

**Latgales speciālās ekonomiskās zonas kapitālsabiedrībai – SIA “DORF”**

 Saskaņā ar likuma “Par nekustamā īpašuma nodokli” 1.panta pirmo daļu, 2.panta pirmo daļu, otro daļu, sabiedrība ar ierobežotu atbildību “DORF” (turpmāk – SIA “DORF”), reģistrācijas Nr.41503038694, ir reģistrēta Daugavpils valstspilsētas pašvaldības (turpmāk – Pašvaldība) nekustamā īpašuma nodokļa administrēšanas datu bāzē, kā nodokļa maksātājs par nekustamo īpašumu Višķu ielā 15A, Daugavpilī, kadastra Nr.0500 507 0007 (turpmāk – nekustamais īpašums).

 2018.gada 18.jūlijā nodokļa maksātājam izsniegta Latgales plānošanas reģiona Latgales speciālās ekonomiskās zonas pārvaldes (turpmāk – SEZ pārvalde) atļauja Nr.2.12.3/10 “Par tiesībām piemērot tiešo nodokļu atvieglojumus SEZ kapitālsabiedrībai – SIA “DORF” (turpmāk – atļauja Nr.2.12.3/10) un 2021.gada 15.jūlijā starp SEZ pārvaldi un SIA “DORF” tika noslēgts līgums Nr.2.12.2/6 “Par ieguldījumu veikšanu” (turpmāk – līgums Nr.2.12.2/6).

 Atbilstoši līguma Nr.2.12.2/6 2.4.punktam, kas grozīts ar 2023.gada 26.maija vienošanos par grozījumu veikšanu, SIA “DORF” piemērojamā maksimālā tiešo nodokļu atlaižu summa sastāda 14151,43 EUR. Līguma Nr.2.12.2/6 2.5.punkts nosaka, ka piemērojamā atbalsta procenta piemērošana notiek līdz brīdim, kad sasniegts līguma 2.4.punktā noteiktais piemērojamais maksimālais tiešo nodokļu atlaižu apmērs attiecībā pret uzkrāto ieguldījumu summu.

 Līguma Nr.2.12.2/6 ietvaros SIA “DORF” tika piešķirti nekustamā īpašuma nodokļa atvieglojumi 80 % apmērā no 2023.taksācijas gadam aprēķinātās nodokļa summas - 1034,07 EUR un par 2024.gadu – 1352,22 EUR.

 Daugavpils pašvaldības centrālajā pārvaldē tika saņemts SIA “DORF” 2024.gada 13.februāra iesniegums, kurā lūgts atbilstoši likuma “Par nodokļu piemērošanu brīvostās un speciālajās ekonomiskajās zonās” 6.panta otrajai daļai piešķirt nekustamā īpašuma nodokļa atvieglojumu 20% apmērā no 2024.gadā aprēķinātās nekustamā īpašuma nodokļa summas.

 Saskaņā ar likuma “Par nodokļu piemērošanu brīvostās un speciālajās ekonomiskajās zonās” 6.panta otro daļu ar pašvaldības lēmumu zonas vai licencēta kapitālsabiedrība par tās īpašumā, tiesiskajā valdījumā esošo vai lietošanā piešķirto nekustamo īpašumu, kas atrodas zonas vai brīvostas teritorijā, ir tiesīga saņemt nekustamā īpašuma nodokļa atlaidi līdz 20 procentiem no aprēķinātās (bez citu atlaižu piemērošanas) nodokļa summas.

 Pamatojoties uz Pašvaldību likuma 10.panta pirmās daļas 21.punktu, likuma “Par nodokļu piemērošanu brīvostās un speciālajās ekonomiskajās zonās” 6.panta otro daļu, 8.panta pirmo, piekto, sesto, septīto, astoto un devīto daļu, Ministru kabineta 2020.gada 17.decembra noteikumiem Nr.818 “Kārtība, kādā aprēķina un iekasē nelikumīgu valsts atbalstu un procentus”, ņemot vērā Daugavpils valstspilsētas pašvaldības domes Finanšu komitejas 2024.gada \_\_\_\_\_\_\_ sēdes atzinumu, **Daugavpils valstspilsētas pašvaldības dome nolemj:**

 1. Noteikt, ka Latgales speciālās ekonomiskās zonas kapitālsabiedrība – sabiedrība ar ierobežotu atbildību “DORF”, reģistrācijas Nr.41503038694, par tās īpašumā esošo nekustamo īpašumu Višķu ielā 15A, Daugavpilī, kadastra Nr.0500 507 0007, kas atrodas ekonomiskās zonas teritorijā, ir tiesīga saņemt likuma “Par nodokļu piemērošanu brīvostās un speciālajās ekonomiskajās zonās” 6.panta otrajā daļā paredzēto nekustamā īpašuma nodokļa atlaidi 20 procentu apmērā no 2024.gadā aprēķinātās nekustamā īpašuma nodokļa summas.

 2. Atļaut sabiedrībai ar ierobežotu atbildību “DORF” piemērot nekustamā īpašuma nodokļa atlaidi 20 procentu apmērā nākamajos taksācijas gados līdz brīdim, kad tiks sasniegts piemērojamais maksimālais tiešo nodokļu atlaižu apmērs.

Daugavpils valstspilsētas pašvaldības domes priekšsēdētājs A.Elksniņš